Rozsudok Všeobecného súdu (druhá komora) z 24. októbra 2018 – Epsilon International/Komisia
(vec T‑477/16)
„Rozhodcovská doložka – Zmluvy uzatvorené v rámci siedmeho rámcového programu pre výskum, technologický rozvoj a demonštračných činností (2007 – 2013) – Záujem na konaní – Oprávnené výdavky – Pozastavenie platby – Návrh na zrušenie – Rozhodnutie zapísať žalobkyňu do centrálnej databázy systému včasného odhaľovania rizika a vylúčenia (EDES) – Akt, ktorý nie je možné napadnúť žalobou – Neprípustnosť“
1.      Súdne konanie – Návrh na začatie konania – Návrhy – Zmena v priebehu konania – Podmienka
[Rokovací poriadok Všeobecného súdu, článok 76 písm. d) a článok 84 ods. 2]
(pozri body 45, 46, 48)
2.      Súdne konanie – Podanie návrhu na Všeobecný súd na základe arbitrážnej doložky – Zmluvy uzavreté v rámci osobitného programu pre výskum, technický rozvoj a demonštračné činnosti – Odmietnutie Komisie pripustiť ako oprávnené náklady určité sumy poskytnuté prijímateľovi v rámci výkonu zmlúv – Žiadosť o vrátenie záloh – Žaloba podaná príjemcom proti listu Komisie, v ktorom mu oznamuje svoj zámer zaslať oznámenie o dlhu – Neexistencia konečného oznámenia o dlhu – Nedostatok záujmu na konaní – Neprípustnosť žaloby
(článok 272 ZFEÚ)
(pozri body 64, 65, 67, 70)
3.      Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Odôvodnenie vynaložených nákladov – Konanie začaté Komisiou o vrátení zaplatených záloh – Rozdelenie dôkazného bremena
(články 272 a 317 ZFEÚ)
(pozri body 78, 100, 103)
4.      Vnútroštátne právo – Odkaz na vnútroštátne právo – Belgické a luxemburské právo – Záväzkové právo – Nárok na náhradu škody zmluvnej povahy – Podmienky
(pozri body 135 – 137)
5.      Žaloba o neplatnosť – Fyzické alebo právnické osoby – Záujem na konaní – Nevyhnutnosť skutočne existujúceho záujmu – Posúdenie v čase podania žaloby – Žaloba, ktorá môže priniesť žalobcovi prospech – Dôkazné bremeno
(článok 263 štvrtý odsek ZFEÚ)
(pozri body 142 – 145)
6.      Žaloba o neplatnosť – Fyzické alebo právnické osoby – Záujem na konaní – Žaloba proti rozhodnutiu Komisie zapísať žalobkyňu do databázy systému včasného odhaľovania rizika a vylúčenia (EDES) – Zrušenie zápisu v priebehu konania – Neexistencia vplyvu – Odôvodnenie prípadnej žaloby o náhradu škody – Zachovanie záujmu na konaní
(článok 263 štvrtý odsek ZFEÚ; nariadenie Európskeho parlamentu a Rady č. 966/2012, článok 108 ods. 4)
(pozri body 146 – 149)
7.      Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Spracovanie údajov správnym orgánom na výlučne interné účely – Prípustnosť – Podmienky
(článok 263 ZFEÚ)
(pozri body 152, 153)
8.      Žaloba o neplatnosť – Fyzické alebo právnické osoby – Akty so záväznými právnymi účinkami – Akty, ktoré menia právne postavenie žalobcu – Zápis do databázy systému včasného odhaľovania rizika a vylúčenia (EDES) – Žaloba subjektu, ktorého sa zápis týka – Neexistencia vonkajších účinkov zápisu na právne postavenie žalobcu – Neprípustnosť
(článok 263 ZFEÚ; nariadenie Európskeho parlamentu a Rady č. 966/2012, článok 66, článok 106 ods. 1 a článok 108 ods. 4)
(pozri body 158 – 163)
Predmet
Na jednej strane návrh založený na článku 272 ZFEÚ na určenie, po prvé, že sumy vyplatené Komisiou v rámci subvenčných dohôd Briseide, i‑SCOPE a Smart‑Islands predstavujú oprávnené výdavky, po druhé, že rozhodnutia Komisie pozastaviť platby pre projekty i‑Locate, eENV‑Plus, GeoSmartCity a c‑Space sú nedôvodné, a po tretie, že v dôsledku protiprávneho konania Komisie žalobkyňa utrpela škodu, a na druhej strane návrh vychádzajúci po prvé z článku 263 ZFEÚ na zrušenie rozhodnutia Komisie Ares(2016) 2835215 zo 17. júna 2016, ktorým bola spoločnosť Epsilon zapísaná do databázy systému včasného odhaľovania rizika a vylúčenia (EDES), a po druhé z článku 268 ZFEÚ na náhradu škody, ktorá žalobkyni údajne vznikla v dôsledku tohto aktu
Výrok
1.
Žaloba sa zamieta.
2.
Epsilon International SA je povinná nahradiť trovy konania.